Arnaudius

Arnaudius er en nybeskrevet slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.

 Utseende 
Nokså små, blankt svarte hjortebiller. Dekkvingene har dypt nedsenkede punktstriper. Hos hannen er kjevene noe forstørrede, kraftige med brede tenner. Hodet har et utskudd til sidene enten foran eller bak fasettøynene. Pronotum har lett rundede sider, framhjørnene kan være noe framskytende, hos hannen av A. bomansi er det et spisst, trekantet framspring i midten. Hunnen mangler, som vanlig hos hjortebiller, disse sekundære kjønnstrekkene.

 Utbredelse 
Slekten er utbredt i Andesfjellene i Peru.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Sclerostomini
 Slekten Arnaudius Grossi & Bartolozzi, 2011
 Arnaudius bomansi Grossi & Bartolozzi, 2011
 Arnaudius digennaroi (Arnaud, Noguchi & Bomans, 2008)
 Arnaudius koikei (Arnaud, Noguchi & Bomans, 2007)

 Litteratur 
 Grossi, P.C. og L. Bartolozzi (2011) Description of a new genus and species of stag beetle (Coleoptera: Lucanidae: Lucaninae) from the Peruvian Andes. Coleopterists Bulletin 65(4): 387-392.
 Eksterne lenker 

 Generic Guide to New World Scarabid Beetles – Arnaudius
 Bildegalleri

Kategori:Hjortebiller
Kategori:Perus insekter
Kategori:Biller formelt beskrevet i 2011
Kategori:Dyr formelt beskrevet av Paschoal C. Grossi
Kategori:Dyr formelt beskrevet av Hugues Eli Bomans